als_Latn dik_Latn sag_Latn
Siç mund ta kemi vënë re të gjithë, Kim ditën e djeshme e cila përkonte dhe me festën e baballarëve, ka qenë shumë aktive në llogarinë e saj të Instagramit. Pa u kursyer fare, ka ndarë me miliona njerëz foto me të gjithë pjestarët e familjes, e cila së fundmi është bërë dhe më e madhe. 2 qenusha të vegjël të cilët i ka quajtur North dhe Penelope, si vajza dhe mbesa e saj e vogël, janë pjestarët më të rinj të familjes.
Kaq shumë duket se ka rënë në dashuri Znj. West, sa me çdo kusht donte që të gjithë t’i shihnin qenushët e saj të vegjël në çdo pozicion të mundshëm.
Kim, e cila zgjodhi që pasditen e së dielës ta ndajë me familjen në shtëpinë e tyre ka postuar gjithashtu një foto shkëputur nga një moment shumë intim mes bashkëshortit të saj dhe vajzës së vogël, teksa qendronin në krahët e njëri-tjetrit.
“Faleminderit që je kaq baba i mirë për bebat tanë.”- shkruan Kim. Por sigurisht, nuk vonoi shumë të ndante gjithashtu një foto të Kanye-s me djalin e vogël Saint, teksa i uronte të gjithë “Gëzuar ditën e baballarëve”.
E pas gjithë këtyre postimeve, seks simboli duhet ta mbyllte siç duhet festën. Një foto me të atin, në fakt ishte ajo që siç duket ndjekësit e kishin pritur me padurim, e kjo shihet qartë nga komentet e pafundme poshtë fotos.
Shtoji kësaj edhe fjalët që ylli i “Keeping Up With The Kardashian” i dedikoi babait.
“Zot, jam kaq me fat që ishe ti babai im. Mbaj mend para se ti të ikje të kam falenderuar për gjithçka më mësove dhe të thash se do t’i rris fëmijët e mi siç më ke mësuar. E mbajta premtimin babi. Faleminderit që ishe më i miri.” – shkruan ajo.
Nuk ka asnjë dyshim që festa e baballarëve, e ka bërë Kim-in sa të lumtur aq dhe nostalgjike për mungesën e të atit.
als_Latn als_Latn als_Latn als_Latn als_Latn als_Latn als_Latn als_Latn